text:
دانیشیق 16 / رحمتلیک غلامرضا امانی ایله مصاحیبه
رحمتلیک غلامرضا امانی ایله اوخویاجاغینیز دانیشیق ، 1382 اینجی ایلده ، امانی نین بیر آی زنداندان قورتولدوغوندان سونرا سایین آسمک ( آزربایجان سیاسال محبوسلار مدافیعه کمیتهسی ) اویه لری طرفیندن حاضیرلانمیش و یاییلمیشدیر ، ایندیسه 9 ایل سونرا ، رحمتلیک امانی نین اولومونون ایل دونومونده آزربایجان دموکراسی اوجاغی نین حورمتلی اوخوجولارینا تقدیم اولور ، سایین آسمک امکداشلارینا تشککور ائدیب و امانی یه بویوک آللاهدان رحمت دیله ییریک .
آزربایجان دموکراسی اوجاغی
صفر خان قهرمانیانین خلف اوغلو ، میللتیمیزین دایانیش سیمگه سی ، موهندیس غلامرضا امانی ، دورد ایل محبوس اولاندان سونرا ، مهر آییندا آزادلیغا بوراخیلمیشدیر.
آزربایجان سیاسال محبوسلاری مدافیعه کمیته سی نین ( آسمک ) چالیشقانلاری موهندیس امانی ایله گوروشوب و صمیمی سلام ، سایغی و آلقیشلارینی ، امانی جنابلارینا بیلدیردیلر.گوروشون سونوندا موهندیس امانی آشاغیدا گلن موصاحیبه ده اشتراک ائتدیلر:
اولو تانرینین آدیلا خواهیش ائدیرم ، اوزونوزو اوخوجولارا تانیتدیرین ؟
من غلامرضا امانی یم ، آزربایجانلی متوسط بیر عایله ده آنادان اولوب و تبریز دانیشگاهیندا اکینچیلیک ساحه سینده تحصیل آلمیشام و ایندیسه ، بیر میلتچی و متعهد گنج کیمی ، میلتیمیزین ایستکلرینین کانالیزه و الده ائدیلمه سینه چالیشیرام.
جناب امانی ، سیزین دورد ایل محبسده یاشاماغا محکوم اولماغینیز هانسی سببلره گوره اولموشدور و اساسا سیز هانسی اتهاملارلا سوچلانمیشدینیز؟
خواهیش ائدیرم جاوابی بئله یازین کی من محکوم اولمادیم ، منی محکوم ائله دیلر ، ماراقلی بوراسیدیر کی ، دورد ایلدن سونرا هله ده منیم اتهاملاریم بللی دئییل ( تفهیم اتهام اولمامیشام )، اولکه نین جزایی و محکمه قانونلارینا اساسا ، بیرینجی نوبه ده ، اتهاملارین متهمه آچیقلانماسی گرکلیدیر ، سونرا متهمه مدافیعه اجازه سی وئریلمه لیدیر و سوندا قاضی متهمین مدافیعه سی و الده ائدیلمیش سند و شواهده دایاناراق ، حوکم ائده بیلر ، بونلار اولکه نین قانونودور ، اما بیز و یولداشلاریمیز ائله بیر اتهاملارلا سوچلانیرلار کی هئچ بو اتهاملار و یا اونا تای اتهاملارین آدی قانوندادا یازیلمامیشدیر .
دوغروسو بودور کی ، من بو مرحله لرین هئچ بیرینی گورمه دیم ، یعنی تفهیم اتهام اولمادی ، دادرسی جلسه لری تشکیل اولمادی و حوکم کوکوندن غلطدی.
من 76 گون اطلاعات اداره سینده ، یئرآلتی ، بالاجا بیر سلولدا و چوخ چتین و غیرانسانی دورومدا وئریلن سورغولارا جاواب وئردیم ، سونرا آغالار بو سورغو – جاواب اساسیندا منه محکومیت صادر ائله دیلر و محکومییت ین اساسیندا منی 4 ایل یئددی گون محبسده ساخلادیلار .
محبسین دورومو نئجه ایدی ؟
چوخ آغیر محدودیت لر ، ان ابتدایی یاشاییش و انقلاب محکمه سینین منه اولان حساسیتینه گوره دییه بیلرم کی 17 آی چوخ پیس و واقعا غیر انسانی بیر شرایطده یاشادیم ، آنجاق بو 17 آیدان سونرا کئچمیش فشارلارین داوامینا باخمایاراق ، زیندانین مسئوللاری منیمله ، حورمتله یاناشیردیلار و منیم اجتماعی روابطیمه گوره ، شرایط دییشمیشدی . منی بیر باشقا مسئله ده سیخیردی و اودا میللتیمیزین گنجلری و سرمایه لرینین ، چیرکین ایشلره گوره محبوس اولماقلاریدی .
هر حالدا بللی دیر کی سیز آزربایجان میللی حرکتینده چالیشماغینیزا گوره سیخینتیدا اولوب و محکوم اولموشدوز ، بو حرکتین آماجی نین آچیقلاماسینی رجا ائدیرم ؟
بیز انسان اولماغیمیز اعتباریله ، بیر سیرا حاقلارا مالیک اولموشوق، بیز انسانیق ، اولو بیر میللتمیز واردیر ، میللتیمیزین حاقلاری بیزه مقدس و اونملی دیر ، آجیا آجیا دئمه لی یم کی بو حاقلاردان دانیشماق و اونلاری ایسته مک یاساقدیر . تاریخ شاهددیر کی بیز عصیرلر بویو باشقا میللتلرله قارداشجاسینا یاشامیشیق ، اونلارین حاقلارینا و ایستک لرینه باش ایمیشیک ، کدرلرینده کدرلنیب و شادلیغیندا سئوینمیشیک . بیز بئله بیر پارلاق یاشاییشلی و مترقی میللتین آیدینلاری و ضیالی لارییق . اوزوموزو میللتیمیزه بورجلو بیلیریک و میللتیمیزین دوغال ، انسانی حاقلارین الده ائتمگه چالیشیریق آنجاق مشکل حاکمیت طرفیندندیر یعنی حاکمیت ین استبدادی ، غیر انسانی و شوونیستی دگم لارینا گوره ، بو حاقلاری ایسته مک سوچ ساییلیر.
بلی بیز میللتیمیزی سئویریک، میللتیمیزین تاریخی بیزه دیرلی و اونون گله جگی بیزه اونملی دیر . آزربایجان میللتی باشقا میللتلره تای خوشبخت یاشاماغا و اینجه وارلیغا صاحیب اولماغا حاقلیدیر. بو حاقلاری مدافیعه ائتمک سوچسا ، سوچلویوق ، دوغال حاقلاریمیزدان سوز آچانین جزاسی محبس اولسا ، بیز محبسده چتین شرایطده یاشاماغا راضی ییق .
منجه بو حاقلاری ایسته مک گناه دئییل ، بونلار بیزیم آیدان آیین و گوندن ایشیق حاقلاریمیزدیر ، هر بیر مانع و آشیمدا قاباغیمیزدا اولسا ، قورخوب سارسیلماریق ، بیز دایانمادان قاباغا گئده جه ییک و میللی حاقلاریمیزا ، دئموکراسییا و برابرلیگه چاتینجا چالیشاجاغیق.
سیز محبسده اولان 4 ایل دورونده چوخ دییشیک لیکلر اوز وئرمشدیر ، آزربایجان میللی حرکتی یئنی بیر مرحله یه کئچیبدیر ، سیز دونیا دوزه نینین دییشیلمه سینه نئجه باخیرسیز ؟
دورد ایل بوندان اونجه ، او زامان کی آغالار تصمیم توتدولار منی جامعه دن آییرسینلار ، دوروم بئله دئییلدیر ، یعنی هم دونیا گئدیشینده و هم ایچریده بویوک دییشیک لیکلر اولوب ، طبیعی کی آزربایجان میللی حرکتی بو اولایلاردان تاثیر آلیر ، 4 ایل قاباق میللی حرکت بئله بیر قدرت و پتانسیله مالک دئییلدیر ، بوگون میللی گوجلریمیزین کمی و کیفی یوندن چوخالماسی آچیقجاسینا گوزه چارپیر ، منجه شرایط چوخ یاخشی دیر و امینم کی » گله جک بیزیم دیر «
ائله نظره گلیرکی رفرمیسم سیاستی ایراندا داشا دییبدیر و رفرمیسمه اومید باغلایانلارین سایی گوندن – گونه آزالماقدادیر ، آزربایجان میللی حرکتی ، رفرمیسم له ایلگیلی دیر می ؟
دئمک اولماز کی اصلاحات دایانیبدیر ، من بیر آزربایجان میللتچی سی کیمی ، ایسته میرم اصلاحات مسئله سینه وارد اولام ، نییه کی بیزیم ایستک لریمیزله اصلاحاتین ایستکلری فرقلی دیر ، یعنی رفرمیست لر بیر موجودیتی ، بیر سیاستی قبول ائدیب اونون اصلاح ائتمه سینه چالیشیرلار آنجاق بیزیم مسئله میز آیریدیر ، تاسف لر اولسون کی اصلاحاتچیلار بیزیم میللی ایستکلریمیزه سایغی گوسته رمه دیلر یعنی اونلار میللتین گوجوندن فایدالانماغی باجارمادیلار و وعده ائتدیکلرینه عمل ائتمه دیلر . بیزیم فیکیرداشلاریمیز اصلاحاتچیلارلا یاخین امکداشلیق ائتدیلر ، خاتمی نی تبلیغ ائتدیلر ، آنجاق اونلار قدرته چاتاندان سونرا میللتین حاقلاری و دموکراسی یولوندا لازم قدر چالیشمادیلار ، بیز اونلارین اللرین سیخدیق اما اونلار بیزدن چکیندیلر ، بیزده بونا ناراحات دئییلیک بلکه بو آجی تجروبه دن گئده جگیمیز یولدا فایدالاناجاغیق .
رفرمیست لرین سیاستلری و اونلارا قارشی قدرتلرین گوجلو اولماغی ، مردم لا اونلارین آراسیندا بویوک فاصله یاراتدی و میللتین اعتمادی الدن گئتدی. رفرمیست لر میللتله آچیقجاسینا یاناشمادیلار آیری طرفدن اصلاحات یالنیز ساده دییشیک لیکلره محدود اولدو و یئنی نسلین ایستکلرینی دوشونه بیلمدی بلکه ده دوشونمه دی.
بونلارلا بئله ، منجه اصلاحات هله دایانماییبدیر و اگر ارتباطین میللتله چوخالتسا و ایرانین بوتون میللتلرینین ایستکلرین دستکله سه و اونلارین اعتمادین قازانسا داوام ائده بیلر ، چون میللتین گوجو هر آشیمی آشار و هر مانعی سیندیرار .
کئچن اون ایلده ، بیزیم مکتوبلاردا ، تومارلاردا یازدیغیمیز ایستکلر عموما آنایاسا چرچیوه سینده اولموش و بعضی ماده لرین اجرا اولونماسینا شامیل اولوردو آنجاق ایندی مطالیبه لریمیز گئنیش لنیبدیر مثلا نئچه آی بوندان اونجه » آزربایجان دانیشیر » سندی 600 نفر آیدین لاریمیزین امضاسیلا یاییلدی ، بو سندین اساس ایستهگی دئموکراسی و فدرالیسم دیر ، سیز بو دییشیگی نئجه چوزورسوز؟
بلی ، تاسفله حاکمیت ، کئچمیش 10 ایلده یازدیغیمیز تومارلار و مکتوبلارا جاواب وئرمه دی منجه بو سکوت آزربایجان آیدینلارینا و آزربایجان میللتینه حورمت سیزلیکدیر .
بو مسئله ایکی حالدان قیراق دئییل : یا حاکمیت بیزیم سسیمیزی ائشیتمیر و یا ائشیدیر اما حورمت سیزلیک ائدیر .
بو اوجا سسی ائشیتمه سه لر ، معلوم اولورکی حکومت چوخ ضعیف دیر و اساسا حاکمیتین قدرتده اولماغا صلاحیتی یوخدور ، اما اگر ائشیدیرلر ولی عمل ائتمیرلر بو حاکمیتین غیر دئموکراتیک و مشروعیت سیزلیگینین نشانه سیدیر .
ایندی دونیا گئدیشینین اصلی مسئله سی دئموکراسی و بشر حاقلاریدیر و هئچ درد درمان سیز و هئچ مسئله جاواب سیز دئییل . منجه ایراندا میللتلر مسئله سینین جاوابی فدرالیسم دیر .فدرالیسم بیر دئموکراتیک ابزار کیمی بشرحاقلارینین دوزگون یئرینه قویولماسینا بویوک دایاقدیر .
بو گونلر پارلماندادا 10 ایالت بحثی مطرح اولور آنجاق منه ائله گلیر کی مجلیسده مطرح اولان بحث ایکی اوزلولوک و آلداتماقلا یاناشی دیر یعنی اونلار بو طرحله مثلا آزربایجانی آرتیق بولمک ایسته ییرلر ، بو میللی حرکتین قاباغینا داش دیغیرلاتماقدیر ، منجه بو بنزه ر داوالار ایرانین میللی مساله سین حل ائده بیلمز ، بیزیم ایسته ییمیز تام و مکمل فدرالیسم دیر یعنی اقتصادی ، اجتماعی و فرهنگی فدرالیسم .
بیز طرح ائتدیگیمیز فدرالیسم ایران میللتلرینین قارداشلیغینی گوجلندیره جک و اولکه میزین گلیشمه سینه زمین یاراداجاق .
جناب امانی ، بویورون کی آزادلیق زامانیندا نه ائده جکسینیز و چالیشمالارینیز هانسی ساحه ده اولاجاق ؟
دورد ایل زیندان دورونده منه دفعه لر مراجعت ائتدیلر و منیم آزاد اولاندان سونرا نه ائده جگیمی بیلمک ایستیردیلر ، جاواب بئله اولوردو کی ، من آزاد اولاندان سونرا منفعل و سوسقون اولمایاجاغام ، من محبسده ده اوز سیاسی چالیشمالاریما داوام وئریردیم و فیکیرلریمی آچیقجاسینا تبلیغ ائدیردیم ، عرض ائیله ییم کی منیم چالیشمالاریم بلکه ده کئچمیشدن آرتیق و گئنیش اولاجاقدیر و میللتیمیزین ایستک لرینی مدنی یوللارلا یئرینه قویماغا چالیشاجاغیق چون ایندی اوزومو میللتیمیزه داها آرتیق بورجلو حیس ائدیرم.
کئچن ایل ، معین ضرورت لره گوره ، آزربایجان سیاسال محبوسلار مدافیعه کمیته سی یاراندی و ایندی اولدوغو قدر سیاسال محبوسلاری و بشر حاقلارینی مدافیعه ائتمکله چالیشماقدادیر ، سیز بیر سیاسال محبوس کیمی بو کمیته نین ایشلرینی نئجه گورورسوز ؟
سیزی ساغ اولون ، من زینداندا خبرلری آلیردیم ، ال قولوز وار اولسون ، بیلیرم کی سیزین امکانلاریز آز و مانع لر چوخدور و اونا گوره ارتباط لاریزدا و ایشلریزده ضعف لر اولا بیلر ، مثلا محبوسلارین عائیله سیله ایلگیز آز اولور و یا اولمور آنجاق بونلارین هامیسی سیزین امکان سیزلیغیزدان و مظلومیت ینیزدن آسیلیدیر .
دئدیکلریم گیلئی و اینجیک لیک دئییل و من ایستیرم دونیا و آزربایجانین مظلوم میللتی بیلسین و ایسته دیگی حاقلارا یئتیشمگه سیزه و چالیشانلارا یاردیم ائتسین و آرخاسیندا دورسون ، منجه گرک ضیالی لاریمیز و امکانلاری اولان فیکیرداشلاریمیز سیزه مالی یاردیم ائتسین لر و سیز محبوسلاری مدافیعه ائتمگه وکیل توتوب و داها یاخشی عمل ائده سیز .
من گورورم کی آسمک ده محبوسلار کیمی سیخینتیدا و مظلومیت ده دیر ، دانیشیغیمین سونوندا سیزه اوغور دیله ییرم و آرزی ائدیرم کی هئچ زامان اولکه میزده سیاسال و عقیدتی محبوس اولماسین .
سایغیلارلا
آزربایجان سیاسال محبوسلار مدافیعه کمیتهسی ( آسمک )
هنوز دیدگاهی داده نشده است.


c: text/html

text:
«آذرپویا» عائیلهسینه باش ساغلیغی
چوخ تاسفله، الیمیزه چاتان خبر اساسیندا ادبی جمعیتیمیزین باشقا بیر دهیرلی عضویده آرامیزدان کؤچموشدور. «آذرپویا» تخلصلی ترجمهچی و ناشر محمدنقی ناصرالفقرا بهمن آیینین ۲۰ینجی گونو ۵۴ یاشیندا تبریز شهرینده وفات ائتمیشدیر. آذرپویا داها آرتیق «حافظ شیرازی» دیوانینین ترجمهچیسی کیمی تانینیردی. عینی حالدا او بیر سیرا آذربایجان تورکجهسینده یاییلان کیتابلارین ائدیتورو اولموشدور. آذر پویانین جنازهسی بو گون ساعات ۱۰دا تبریزین وادیرحمت مزارلیغینین “هنرمندان” قطعهسینده تورپاغا تاپشیریلمیش و اونون شام غریبان مراسیمی ایسه ائله سهشنبه گونو ساعات ۳/۵ دان ۵ قدهر شاهگؤلو بولواریندا یئرلشن امام رضا مسجیدینده اولاجاقدیر.
بیز بو اغیر ایتگینی ادبی جمعیتیمیزه و خصوصی اولاراق آذرپویا عائیلهسینه تسلیت دئییب، مرحومون حافظ شیرازیدن ترجمهائتدیگی بیر غزلیایله خاطیرهسینی عزیزلهییریک.
اماندیر سنلهیم ساقی گتیر باده ایچه ائللر
کی عشق آسان ایمیش اول سورا باشلاندی موشکوللر
بو آرزی ایله کی اول ساچدان صبا عنبر ساچار بیرگون
تؤرندی قاب قارا قیوریملی ساچدان بوللو نیسگیللر
نئجه جانان ائوینده دینجلیم بیر حالدا کی هر آن
دؤهوللر هایلاییر باغلا یوکون یوللاندی محمللر
بویا سجادهمیله وئرسه موغلار پیری فتواسین
بیلیر یول یؤندمین عارف کؤچورموش چوخلو منزللر
قارانلیغدیر گئجه، دهشتلیدیر دالغا، بورولغانلار
نه بیلسینلر بیزیم حالی گزنلر مئهلی ساحللر
هوسکار اولدوغومدان عاقبت روسوایلیغا چاتدیم
نئجه گیزلین قالا بیر سیر کی ازبردیر بوتون دیللر
حضورون «آذر» ایسترسن، دور اولما یاردان غایب
بوشا دونیانین اسبابین یاشا حافظ کیمی ایللر

robotstxt: allowed

filter: keep


text:
قودس عیبرانی بیلیمیوردو
قودس عیبرانی بیلیمیوردو (اینگیلیسجه: Hebrew University of Jerusalem, فارسجا: دانشگاه عبری اورشلیم، عربجه: الجامعة العبرية في القدس)ايسرائيلنین بیت المقدس و رخووت شهرینده یئرلشن بیر عالی تحصیل موسّسهسی. بۇ بیلیمیوردو شهرین حومهسیندهدیر. و ۲۱٬۲۰۲ لیسانس و لیسانسدان یۆکسک اؤیرهنجیسی واردیر. عۆمومی و دؤولتی اؤیرهتیم قۇرومودیر و بودجهسینی دؤولت و بؤیوک شیرکتلر و خالقدان آلدیغی اعانهلرله تامین ائدیر.
گؤرونتولردَییشدیر
- Mount ScopusDSCN4512.jpg
- Academy of the Hebrew Language.jpg
- Hebrew University Jerusalem IL WV.jpg
- Amfiteatron-al-shem-Rothberg.jpg
- Sharon22.jpg
- Neri Oxman at C2MTL.jpg
مزونلاردَییشدیر
قارداش پروژهلرده قودس عیبرانی بیلیمیوردو گؤره داها آرتیق بیلگیلر تاپابیلرسینیز.


text:
امریکا-دا فیرتینا: 4 نفر هلاک اولوب
امریکانین گونئی – دوغوسوندا تأثیرلی اولان فیرتینا نتیجهسینده 4 آدام اؤلوب.
امریکانین گونئی – دوغوسوندا تأثیرلی اولان فیرتینا نتیجهسینده 4 آدام اؤلوب.
کنتاکی ایالت پولیس امکداشی بوبی کینگ گرنوپ قصبهسینده باش وئرن داشقین سببیله 2 نفرین یاردیما احتیاجی اولدوغونا دایر خبر یاییلماسی نتیجهسینده آختاریش و قورتارما دستهسینین حادثه یئرینه گلدیگینی سؤیلهییب.
کینگ بو آداملاردان بیرینین حیاتینی ایتیردیگینی، دیگرینی آختارما فعالیتلرینین ایسه داوام ائتدیگینی بیلدیریب.
کینگ فیرتینادا میدانا گلن حادثهلرده 4 آدامین اؤلدوگونو، ان آز 10 آدامین دا یارالاندیغینی سؤزلرینه علاوه ائدیب.
ایالت ده ان آز 25 قصبه و 150 ائوه زیان دئییب.
دسامبرین 17-ده اؤلکهنین گونئی – دوغو ایالت لرینده تأثیرلی اولماغا باشلایان فیرتینا الکتریک انرژیسینین کسیلمهسینه سبب اولوب و ان آزی 15 مین ائو و موسسه الکتریک انرژیسی ایله تامین اولونا بیلمهییب.
ایلگیلیلی خبرلر
فلوریدادا قاسیرغا بؤیوک ییخیما سبب اولدو
ایان قاسیرغاسی بیر چوخ یئری سو آلتیندا قویدو و ایکی میلیوندان چوخ ائو و ایش یئرینین الکتریکلرینین کسیلمهسینه ندن اولدو
ایلدیریملار آدانی ایشیقلاندیریر
ایسپانیانین منورکا آداسیندا باش وئرهن فیرتینا سیراسیندا گؤی اۆزو آردیجیل ایلدیریم چاخمالاری ایله ایشیقلاندی


text:
اویان نیوز: حاضردا آذربایجانین باش کونسوللوغو تبریز شهرینده یئرلشیر.
آذربایجانین ایرانداکی سفیری تیجارت علاقهلرینی اینکیشاف ائتدیرمک اوچون ایرانین داها ۳ شهرینده کونسوللوق آچماق اوزره پلانلارینی آچیقلاییب.
مازانداران ویلایتینین تیجارت پالاتاسیندا چیخیش ائدن جاوانشیر آخوندوو مشهد شهرینده کونسوللوغون آچیلماسینی گوندهمین اساس مسئلهلریندن اولدوغونو دئییب، ایرانین یاری رسمی فارس اینفورماسییا آگنتلیگی خبر وئریر.
دیپلومات فعالیتین گئنیشلهنمهسینده گیلان و مازانداران شهرلرینده ده کونسوللوغون آچیلماسینین اهمیتینی وورغولاییب.
جاوانشیر آخوندوو حاضردا ایکی اؤلکه وطنداشلارینا تبریز شهریندهکی باش کونسوللوغون خیدمت گؤستردیینی بیلدیریب.
دیپلومات ایکی اؤلکه آراسیندا داها یاخین اقتصادی علاقهلر ایمکانلارینین آراشدیریلماسی اوچون مشترک اقتصادی کومیسییانین توپلانتیسینین کئچیریلمهسینه سسلهییب.
بی بی سی


text:
پولا-پولا(اویون)
پۇلا-پۇلا - آذربایجاندا اساساً اوشاق و گنجلر آراسیندا گئنیش یاییلمیش قدیم اویونلاردان بیری.
اویونون قایدالاری[دَییشدیر]
اویوندا بیر نئچه نفر اویونچو ایشتیراک ائدیر. هامار قومون اوستونده دایره اوزره "پۇلا"("مته") آدلانان چوخورلار قازیلیر. هر پۇلایا 7 عدد نوخود سالینیر. اویونچولار نوخودو جوت-جوت پۇلایا سالارکن دئییرلر:
تای جوتون (بیرینجی جوت)،
تایلار جوتون (ایکینجی جوت)،
آلاجا متک (اوچونجو جوت)،
دالینجا کؤتک (بیر تک).
اویونچولاردان بیری پایینا دوشن پۇلالاردان بیرینین نوخودلارینی ساعات عقربی ایستیقامتینده قونشو پۇلالارا بیر-بیر سالیر. نؤوبه ایله ایکینجی و اوچونجو اویونچو دا بونو تکرار ائدیر. کیمین آخیرینجی نوخودو تک سایدا (1، 3، 5) اولان نوخودلارین اوستونه دوشرسه او، اویونو اودور. اویون بئلجه داوام ائدیر.


text:
بُریرین خطبه سی
صونرا آدلی سانلی قرآن اوقویوجولاریندان(بریر ابن خضیر)کوفه لیلره نصیحت ایتمه غ ایچین امامدان اذن آلدی و دوشمان اوردوسونا بویله سویله دی:
ای جماعت الله پیغمبر افندیمیزی خلقی قارانلیقدان آیدینلیغا چیخارماغا گونده ردی…قارشینیزداکی بو معصوملار پیغمبر افندیمیزین اهل بیتیدیرلر.
نه یوزله فرات چایینین یولونو اولارا باغلادینیز؟حال بوکی تورلو تورلو حیوانلار او صودان ایچیرلر…
پیغمبر افندیمیزین ایلیغینین قارشیلیغی اهل بیتینه بویموش؟
اولار دیدیلر ای بریر بیتیر سوزونو.اللها آند اولسون حسین هیچ بیر کیمسه نین صوصوز قالمادیغی گیبی صوصوز قالا جاغدیر.بُریرایسه بویله سویله دی:وای اولسون حالینیزا ای جماعت امام حسینه گونده ر دیغینیز مکتوبلرده،اونا جان ورمه غه حاضر اولدوغونوزو اونوتدونوزمو؟ایندی امام حسین(علیه السلام)و اصحابی دعوتینیزه ئولوملو جواب ویره رکه ن سیزلره یاردیما گلدیلر.سیز ایسه بولاری ابن زیادا تسلیم ایتمه غ ایستیر سینیز،نانجا آلچاغ انسانلارسیز.الله تعالی قیامت گونو سیزلری صوصوز قویسون.
ای اللهیم بولاری قیامت گونونه کیمین بیر بیرینین جانینا سال!بُریرین سوزلری بورایا اولاشینجا اولار،اونو اوخا توتدولار،بُریر بو حالدا گه ری دوندو.
زهیر بن القین نین خطبه سی
داها صونرا زهیر امامدان کوفه لیلرله قونوشماغ ایچین اذن آلدی،یوکسه ک بیر سه سله اولارا بویله سویله دی:ای کوفه-لیلر،مسلمانین مسلمان قارداشینه نصیحت ایتمه سی واجبدیر.و بیزلر ایندی یه کیمین دین قارداشییغ،آرامیزا قیلینج گیرمه میشکه ن دین و قارداشلیغ باغینی که-سمه یه غین.آرتیق آرامیزا قیلینج گیردیغینده سیز بیر جماعت و بیزده بیر جماعت اولاجاغیغ.اللها آند اولسون فاطمه(علیها السلام)نین اولادی.سمیه نین اوشاغلاریندان دوستلوغا داها لایقتیلار!اگر اولارا یاردیم ایتمیرسینیز بارلیغ اولارلا صاواشتان اوزاغ اولون.
ای اللهین قوللاری آییغ اولون یزید سیزی دینده ن چیقاردماسین،اللها آند اولسون محمدین شفاعتی.اوشاغینی و یاردیم چیلارینی قیلیجده ن گه چیریب ئولدوره نلره اولاشماز.
ای جماعت:بیلین الله تعالی بیزی و سیزی پیغمبرین اهل بیتیله امتحان ائدیر.یزید و زیاد اوغلو گیبی آزانلارا قانمایین و پیغمبرین اولادینا یاردیم ایتمه غینیزی ایسته ره م.عکس تقدیرده چوخ گیچمه ده ن گوزلرینیزی چیخارداچاغ أل أیاغلارینیزی باغلایاجاغ و بدنلرینیزی خرما آغاجلاریندان آساجاغلار.سعد اوغلونون اوردوسو اونا چیرکین سوزلر دییه رکه ن صاواشتان أل چه کمه مه لرینی بیلدیردیلر.


text:
"بۇگون «آذربایجانین اۇرموداکی سسی»نین تؤرَنی گۆوَنلیک گۆجلرینین باسقیسییلا یاریدا قالدی"+ شکیللر
آذوح: بۇگون «آذربایجانین اۇرموداکی سسی» قۇرومو بیر تؤرن داها کئچیرمیش و بۇ تؤرن گۆوَنلیک گۆجلرینین باسقیلاری اۇجباتیندان ياریمچیق قالمیشدیر.
بۇ اوْتورومدا «آذربایجانین اۇرموداکی سسی» قۇرومونون آماجلاری و دستکلهدییی آدايلار اۆزَرینده دانیشیقلار اوْلموشدور.
اوْتورومون باشلانغیجیندا «آذربایجانین اۇرموداکی سسی»نین باش يازمانی اۇرمو بیلیميوردو اؤيرنچیسی «ياسیر رنجبری(ساوالان)» قۇرومون سؤيلمی ایله ایلگیلی دانیشمیش و بۇ قۇرومون سئچکیلر دؤنمی آذربایجان میللی حرکتی سؤيلمی اۇغروندا آتدیغی آددیمدان سؤز آچاراق «آذربایجان میللی حرکتیندن سئچکیلر اۇغروندا دئيیل، سئچکیلردن آذربایجان میللی حرکتی اۇغروندا يارارلانمالیيیق» دئيه آچیقلاما ياپمیشدیر. بۇ اؤيرنچی ائلهجهده اۇرمو بیلیميوردوندا سئچکیلر قاباغی میللتچی اؤيرنچیلره قارشی يۆرودولن سیاست و باسقیلاردان دا سؤز آچمیشدیر.
آردیندا «آذربایجانین اۇرموداکی سسی»نین باش يؤنَلدیجیسی «سینا حسنی» بۇ قۇرومون دانیشیغا گیردییی آدايلاردان دانیشمیش و دستکلنَن آدايلار اۆزَرینده اینجلهمه ياپمیشدیر. ائلهجهده بۇ فعال، بۇ قۇرومون قۇروجولارینین گنج و اؤيرنچی اوْلدوغوندان دوْلايی، گنج فعاللارین آذربایجان میللی حرکتیندهکی اؤنَمینی وۇرغولامیش و سئچکیلر دؤنَمی بۇ قۇروم فعاللارینین آذربایجان میللی حرکتی سؤيلهمینی يايماقدا ائتکیلی داورانیشیندان سؤز آچمیشدیر.
تؤرَن سۆردورولورکن بیر بؤلوم گۆوَنلیک گۆجو سیتادین قاپیسینین قاباغیندا توْپلانمیش و قاتیلیمچیلار آراسیندا قوْرخو فضاسی ياراتماغا چالیشمیشدیر. سوْنراسی بیرنئچه شخصی گئيیملی گۆوَنلیک گۆجو ایچَری گیرمیش و تؤرَنین قۇروجولاریندان «بۇ تؤرَن مجوزلیدیر» سؤزونو ائشیتدییینه باخماياراق قۇروجولاری باسقیلامیش و تؤرن ياریمچیق سوْنا چاتمیشدیر.
@azerbaycaninurmudakisesi
آذوح


text:
تاوان پنکهسی یومشاق ویییلتیله ایشلهییردی. روت بو اوزاق و یوخو گتیرن سسه قولاق وئریردی. یالنیز هر دن گوموش قاب- قاجاقین کرامیکا اوستونده جینگیلتیسی، پیچاغین بشقاب اوسته قیژیلتیسی و چنگلین بیللور قابا توخونماسی اونون سسین قیریردی.
ا…ور.ا…ور.ا…ور.ا…ور…
بوغازینی آریتدی: «دئدیم، بابا بالیق نئجه اولوب؟»
استیون پیلچر قزئتدن باش قالدیریب یاواشجادان دئدی: «عزیز قیزیم، چوخ یاخشی.» بشقابینا باخدی، ایکی اوچ تیکه یئمیشدی، آمما سانکی ایلک دفعهیدی اونو گؤروردو: «یئمهلیدی.»
چوخ آداملار آتاسینین آلچاقدان دانیشدیغینا گؤره، بیر آز چکینیب اوندان اوزاقلاشیردیلار. بلکه ده اونلاردان بیر زادی گیزلهییر دئیه شوبههلنیردیلر. اونونچون ده آز آدامایله دانیشا بیلیردی. روت بونا عادت ائلهمیشدی، اونون دانیشماغا چوخ سؤزو اولمادیغینی دا بیلیردی.
«ایجازهنامهمین امضالاماسینی اونودوبسوز.»
ا…ور.ا…ور…
«آتا؟»
«اوم؟»
«مدرسهنین ایجازهنامهسینی امضالاماییبسیز، صاباح اونو آپارماسام، علمی گزینتییه آپارمازلار منی.»
«من؟ امضالامامیشام؟»
وای، هه! روت هر گون سحر اونون گئییملرین حاضیرلایاندا، ایجازهنامهنی دیققتله اونلارین اوستونه قویوردو، ائله کی گئییملری گؤتورمهدن اول اونو گؤتورمهلیایدی، آمما هر سحر باخمادان اونو قیراغا قویوردو. بو سون ایکی گونون آخشاملاریندا، اونون صاباحینا ناهار حاضیرلایاندا، اوندان بیر کپیه ده ناهار قابینین ایچینه قویوردو، قارا و ایری خطایله «منیم ایجازه-نامهمی امضالا.» یازیلمیش بیر کاغیذی دا ائشییه یاپیشدیریردی. هئچ زاد.
«یوخ، آمما عیبی ده یوخدو.» کاغیذایله قلمی سوروشدوردو اونا ساری. کیچیک ماسانین آرخاسیندا آتاسیایله اوز به اوز اوتورموشدو. بیر ایل اولاردی کی آناسینین یئرینده اوتوروردو. بونون دا سببی یالنیز یئرین گئنیشلیییایدی. «بیلیرم دوغرودان دا باشیز ایشه قاریشیب، قزئتین ایشی چوخدو.»
استیون پیلچر ایجازهنامهنی گؤتوروب گؤزونو اونا تیکدی: «نه اوچون دور؟»
«یادیزدا دئییل؟ علمی گزینتیدیر مدرسه طرفیندن. دئمیشم سیزه. دونیا تاریخی صینیفین بیرینجی و ایکینجی تحصیل ایلینین اؤیرنجیلرین، موزئییه آپاراجاقلار.»
یومشاقلیقلا دئدی: «بیلمیرم، نظره قورخولو گلیر. بیلیرسن کی آنان… آنان عادت اوزره هر دن بیر یالنیزجاسینا ائشییه چیخاردی.»
«آتـاـاـاـا! بو مدرسه فعالیتهلرینه عاییددیر. ائله اونا گؤره ده چوخلو آتا آنالاردان و موعللیملردن بیزیمله گلهجک. آی آللـه! آخی من کی یولداشلاریملا گئتمیرم.» سونونجو سؤزلری قاینامیش رادیاتور کیمی ائله فیشلتیایله دئدی کی اؤزوده شاشیردی.
«سؤزوم یوخ.» پیلچر جیزما قارا بیر امضا قویوب ایجازهنامهنی میزین دیگر طرفینه سوروشدورهرک دئدی: «یولداشلارین نه کئفدهدیلر؟ اوم…»
«میگانلا سارا؟»
«بلی، نئجهدیلر؟ چوخداندی اونلاری گؤرمهمیشم. ائله بیل یولداشلیغیزی کسیبسیز.»
چونکی اونلارین اصلا وارلیقلاری یوخدور. روت او آدلاری باشیندان چیخارمیشدی، آتاسینین یادینا دوشوب اونلارین کئفین سوروشاندان نئچه آی اول اونلاری ذهنینده سادهجه گرترود و پنلوپلا دییشمیشدی. «یاخشیدیلار، بیرلیکده موزئییه گئدهجییک.»
«موزئییه؟»
«بیلیرسیز دا، علمی گزینتییه.»
«دوزدی، نظریمه یاخشی ایلنجهدی.»
روت گرکسیز اولسا دا دوام ائلهدی: «بلکه ده هر دن بیر درس اوخوماق اوچون بورا گلدیلر.»
«اوه.» آتاسی گولومسهمک ایستهدی. گؤزلرینین یان ـ یؤرهسینه دوشن قیریش، بیر آز قاش قاباغینی ایتیردی؛ او زامانلارا اوخشاتدی کی چالیشاردی روتون آناسیایله اولان بؤیوک داوالارینی گیزلتسین. «چوخ یاخشی.» دئدیکده باشلادی قزئتینی اوخوماغا.
آتاسینین گون به گون، آی با آی، اؤلووایلیغین گؤروردو، آتاسی لاپ قوجالمیشدی. آمما اونون سوچو دئییلدی. یوخ، کاملا. آتاسی سویوق قانلی بیر آدامایدی، آمما آناسینین یاردیمیایله هئچ اولمازسا چالیشاردی آداما یوووشوب، دوستجاسینا داورانسین. هردن بیر ائشیک دونیاسینا چیخسین. آناسیلا برابر بو چالیشمالار دا گئتدی. یوخ. تکجه چالیشمالارین ایتیرمهسی دئییل، بیر زاد اونون ایچینده دییشیلدی، ائله بیل سس پیچی باغلانیردی. یاواش – یاواش آلچاقدان بورولدو و آخیردا باغلانما تیلیکینه یئتیشیب، دایاندی. آناسی یوخ اولمامیشدان اول، سونونجو ایشیله، ایسترـ ایستهمز، اونون ایچریسینه ال تاپیب، یوخو حالینا سالمیشدی. بلکه ده بیر زادا صدمه وورموشدی کی هئچ فیکرین ده ائلهمیردی.
بو فیکیرلردن گولمهیی توتوردو. اولجه یوخ، آمما بو فیکیرلر اونو آپاریردی اوچو بیرلیکده اوینایان گونلره. آناسیایله آتاسی دانیشیب گولردیلر. سؤز پازلی و هابئله آیری اویونلار اوینایاردیلار. آناسی چالیشیب سینیق اورکلی آتاسینی قیراغا قویان زامان، صدمه وورموشدو، آمما او قدر دئییلدی کی تهلوکه زنگینی ایشه سالیب، بیرینه خبردارلیق وئرسین، البته قیرمیزی چیراغ او قدر یانیب، کئچمیشدی کی آتاسینین ثباتینا باعث اولان علاقهنی گوجسوز ائیلهییب یا دا آزالتسین. آخی اورکله باشین ایلگیسی وار.
ایندی ده کی ایندیدی هر گون ایشه گئدیب قاییدیر. قزئت ایشینه یوخ، ادارهدهکی دوغرو ایشینه. روت ایللر بویو آتاسینین ایش یئرینی گؤرمهدن، یئنهده اونون دؤرد کونج میزین، چوخلو عینی شکیلده اولان میزلرین ایچینده تانییر، قالاقلی کاغیذلار و پروندهلریله. فیکره دالمیشدی، گؤرهسن اوردا اولان آداملارلا دانیشیر یوخسا یوخ. مجبوردو، مهیهر یوخ؟ ایشلهمهیه گؤره؟ یانی اولار؟ اولاکی آتاسیایله بیرلیکده بو هفته کینویا گئدهلر. خولیا اولسادا، چالیشمالیدیر.
«گونوز نئجه کئچیب؟»
ا…ور.ا…ور…
روت آیاغا قالخیب، لیوانین یئنیدن دولدورماق ایچون قاب یووانا ساری گئتدی. جامین ائشیک طرفینده اوتورموش نازیک لایه توزون آرالاریندا کی شیریملار، دیققتینی چکدی. جاملار لاپ تمیزلنمهلیایدی. خیاوانین او تاییندا کی ائوده چیراغ یانیردی. تازا قونشولار. تکجه بیر قادینلا بیر اوغلانایدی. فیکر ائلیردی یاشید اولالار. روت قاب یووانین اوستونده اولان مهتابینی سوندوردو؛ ایستیردی پرده دالیسیندان، تلویزیالارینین دالغالی ایشیغیندا زحمتایله سئچیلن ایکی باشی گؤرسون. ائله بیل ایندیجه بیری لیوانی آغزینا ساری قاوزادی. پنجرهیه دئدی: «گرک تزه قونشویلا گؤروشک.»
روت لیوانین یئره قویوب اوجاغا ساری گئتدی. تره کاساسیندا پیشیردییی گول کلمایله بروکلینی مایکروویودن چیخاریب گتیردی. بلورایدی یا بلور کیمی بیر شی. بلکه ده پیرکس؟ دوغرو سؤزجوکایدی؟ اونا تره کاساسی دییردی چون اونا یالنیز تره تؤکوردولهر. نه ات نه ده سووس. آناسی دییردی آیری بیر زاد ترهنین دادین کورلار. شاید اول دفه یوخ آمما آخیردا. قانوندان دؤنمک اوچوروم کیمی بیر زادایدی. اونا گؤره ده اونا تره کاساسی دییردی. ها بئله روت. آتاسی دا ایستهسیدی اونا بیر زاد دییه تره کاساسی دییردی.
روت آتاسینین قولونا دینده الینده کی قزئته ده دیدی. «ای وای. باغیشلا آتا. ایستیردیم سیزه بیر آزجا دا گل کلمایله بروکلی وئرم.» دئیه اوندان بیر قاشق دولوسو آتاسینین یییلمهمیش غذاسینین یانینا قویدی.
«هله قزئتیز نه حالدا؟»
«یاخشیدی.»
روت یئرینده اوتوروب دئدی: «نظره گلیر قورتاریب.»
دوغروداندان اونون قزئتیدی. اؤزونون یارادیجیسی. قونشولارین خبرلری. مقالهلرینین هامیسینی دا، یالانچی تبلیغلرله برابر اؤزو یازمیشدی، رئداکتورلوق ائدیب، هامیسینی بیر یئره ییغاندان سونرا زیرزمیدهکی کهنه ال چاپ ماشینیندا چاپ ائتمیشدی. اؤزو ده اوخویوردو. اؤزو، تکجه اؤزو. بو ایش اونون ایلنجهسیدی.
«بلکه ده باشلایاسیز اونو یایماغا. اصلاً یاخشیدی من یایام اونو. بیلیرسیز، قزئت یایان قیز اولا بیللم. تکجه نئچه ائوه.» آتاسی باشینی قالدیریب بیر آزجا قورخوایله اونا باخدی. «بلکهده بیر داناسین تازا قونشویا وئرهسیز. بیلیسیز خوش گلیبسیز دئمک اوچون.» آتاسی اونا باخاراق گؤزلرینی قییدی. روت حیس ائتدی آراشدیریلیب، ده یهرلنیر. تانینمامیش بیر حیسایدی، هلهده بیر آز اووندوروجو، کئچمیشیندن اویانان کیمی، صندل ده دیک اوتوردو.
پیلچر یاواشجادان دئدی: «هله قورتارماییب.»
«آتا هئچ واخت نوقصانسیز اولا بیلمز. آزی سیزین گؤزوزده. یالنیز بونا فیکیرلشیرم هنرین آنلامی نه اولا بیلر، ایستهمهسز بیریایله پایلاشاسیز؟»
آتاسی اونا باخدی. دیققتله اونا باخدی. گؤزونو چکمهدن یاواشجا دئدی: «آی آللـه، هاچان بئله بؤیودون.»
روت اختیارسیز قیزاریب گولدو. آمما ایستهمیردی گؤزونو دؤندرسین، ایستهمیردی اونون باخیشینی الدن وئرسین. بیر ده هاچان گؤزلرینی بئله اونا تیکهجاقیدی؟
«بیر گنج قادین اولوبسان، نه قدر ده گؤزل.»
روتون گؤزلری باشلادی سولانماغا. آتاسینین اوزو باشلادی قاریشماغا. روت فیکیرلشیردی نه تهر بو دیققتلی باخیشی ساخلایا بیلر. بونو ایستهییردی، آمما بونا حاضیرلیقی واریدی؟ چوخ باجاراقسیزایدی.
«دوز اولوبسان آنان، فیلیس.»
روتون گؤزلری شوبههلنیب، سونرا دا سولدو. اوزو پورتدو. بیردن ایستهدی یولا دوشوب، اتاقدان ائشییه چیخسین؛ نییهسینده بیلمیردی. ایندیجه اونو فیلیس چاغیرمیشدی؟ بلکه یالنیز آناسینین آدینی دیلینه گتیرمیشدی؟ ائله بیل روت اونون دئدیغینی خاطیرلایانمادان یادینا گتیرنمیردی؟
پیلچر بوغازینی آریدیب، بیر آز صاف اوتوردو. عصبی گولوش آغزینین یان- یؤرهسین ترپدن حالدا دئدی: «بویون بیر دانا وئردیم.»
نمنه؟ اولاکی اونو ایتیریب. سونرا اؤز فیکرینین ترسینه سوروشاندا «بیر قزئت؟» اومید وئریجی بیر گولوش اوزونو توتدو.
اوشاق کیمی سرعتله باشینی ترپتدی. یاری غرورلو، یاری قورخولو چتینلییه دوشوردو. روت ایستهدی قشقیریب، ماسانین اوستوندن آتیلیب اونو قوجاقلایا، آمما آتاسی توخونماغی سئومیردی.
«آی آللـه، آتا! نه گؤزل. نجور… دئییرم هاردا… کیمه؟ کیمه وئریبسن اونو؟»
«تازا قونشولارا. ائله ده بتر ایش دئییل.»
«ائله چوخ ایشدی. چوخدا میثیلسیز.» روت حیس ائتدی سوینجی کنترلدان چیخمیش قاتار کیمی الیندن چیخیب. «بیلیرسیز بو یانی نمنه؟ ایهر بیرینه وئریبسیز یانی چوخلارینا وئره بیلرسیز. آداملارلا واقعی مصاحبه ائلرسیز. بیلیرسیز بیوگرافی کیمی. ائییلیه بیلریک دوغرودان تبلیغ توتوب اؤز خرجین ده چیخارداق. هامیسیندا سیزه یاردیمجی اولا بیلرم. راحات جماعتایله دانیشارام. واقعی قزئتچی اولاریق. کهنه چاپ ماشینین دا سیزه بوراخاجاغام. چون منی قورخودور. آمما بیز ائییلیه بیلریکـ»
آتاسینین رنگی اوزوندن قاچاراق صندلده بیر یئره ییغیشدی. تیترک الینی اونا ساری توتدو، اونون قاباغینی آلماق ایستهییردی یوخسا اؤزوندن اوزاقلاشدیرماق. ائله بیل بو آن گؤزونون اؤنونده فرشته فیلیس، دئوه چونموشدو.
چوخ آیاق آلیبسان، آغیلسیز اونو قورخودورسان. «یا یوخ.» چالیشدی اوزده ساکن اولسون. «بیر دانا قزئت یاخشیدی، دوغرودان چوخ یاخشیدی. پس اونلار سیزی آلقیشلادیلار؟ بیلیرسیز، سیزدن تشکر ائلهدیلر؟»
ا…ور.ا…ور…
«اونلار نه تهردیلر؟ آدلاری نهدی؟»
پیلچر بوغازینی آریتدی: «آرخایین دئییلم، ائوده اولمادیقلارینا گؤره سالدیم پوچت ساندیقلارینا.»
«اوه.» دئمک دؤزوبسوز ائوده اولماسینلار.
پیلچر قزئتی اونلاری بیر بیریندن آییرینجا قوزادی. «بلکهده بیرینین اذیتین ایستهمیردیلر.»
روت یاواشجادان باشینی ترپدی، چالیشدی گولومسهسین.
ا…ور.ا…ور…
روت دالغینلیقلا لومو قاچین بشقابیندان گؤتوروب نئچه دامجی بالیغینا سیخدی. لومونون سووی دریسی گئتمیش، یارا بارماقلارینین اوجونو آجیشدیردی. بارماقلاری کسیک و قیرمیزیدی. آیری گئجه یاتاجاغینین پایاسی الینی جیرمیشدی. او دورد کونج پایا ایندیسه کونج-لری اوغولوب یوخ اولموشدو. ائله بیل شیطانلار اونو آغیر بیسبال آغاجینا، یادا آیری ووران بیر زادا دؤندرمیشلر. بیری آناسی اوچون کی اونلاری بو گونه سالمیشدی، بیری آتاسی اوچون کی باعث اولموشدو روت توجهسیز اولسون و طبیعی، ایجتیماعی یاشاییش شانسلارینا گؤز یومسون، بیری ده اؤزونه گؤرهایدی، اؤزونون او زامانلارداکی نفرتیندن و سؤزسوز آرخاسی اولمادیغیندان دوغولان سوچ حیسیندن اوتانماغی اوچون. روت تازادان لومونو سیخدی، بو دؤنه تورش دامجی-لاری دوز آچیق یارالارینین ایچینه سالدی. آخیر پایا تمیز و نقصانسیزایدی، تختهسی گوزگو تک صافیدی. بونو هر بیر زادین یاخشی اولدوغونون اومیدایله قوروموشدی. دؤردونجو طرف اومود اوچونیدی.
پیلچر آیاغا قالخدی: «گرک ایشیمه قاییدام.» قزئتی قاتلایاندا الی دیدی، ایچیلمهمیش سوت جالاندی. «وای.»
وای، پس بوجور؟ «عیبی یوخ آتا. من تمیزلرم. سیز گئدین آشاغیدا قزئتیزین ایشینی گؤرون.»
یاواش دئدی: «ساغ اول عزیزیم، یئملیدی.»
او گئدندن سونرا، روت صندلینده اوتوروب سوت چایینا باخیردی، آتاسینین بشقابینین یانیندان یولا دوشوب، گلدانین یانیندان سووشدو. گوللر سولغونویدیلار. آتاسی آستا آددیملارلا پیللهلردن ائنیردی. آخیردا چای میزین قیراغینا یئتیشدی، بیر آز دایاناندان سونرا بیر یئره ییغیشیب اوز آشاغیدان یئره تؤکولوب، کهنه لینولئومون اوستونه سپلندی. نیاگارا سوچورومی. بلکه ده نیاگارا سوچورومونا گئده بیلسینلر. اوشاغلیغیندان ایندیهدک هوسیدی. شکیللرده نه قدر گؤزل گؤرسنیردی، نه قدر هوندور. اوردا هامی یابانچیدی. آتاسی مجبور دئییلدی بیریله دانیشسین. بو دانیشا بیلر.
آیاقا دوروب بشقابینی قاب یووانا ساری آپاردی. سوتون جالانماسینین سسی، تاوان پنکهسینین سسیایله قاریشیب، اؤتری اولاراق ائو ریتمینین یئرین توتدو.
ا…ور.شر…شر…شر…ا…ور.شر…شر…شر…
روت بالیغین آرتیغین زیبیل قابینا بوشالتدی. نئچه آی بوندان اول زیبیل کمری کورلانمیشدی. گؤرهسن اودا، آتاسینین اؤرگیندن باشینا چکیلمیش گوجسوز سیمه باغلیدیر؟ اونون تک ساده اولا بیلر؟ بلکهده قاریشیق شیلرین هامیسی همان سیمه باغلیدیر، کایت ایپی کیمی ائله اوزون، قاریشیق کی هئچ کس اونو آچا بیلمز. ایستهسلرده بیر زادی دوزلدلر، یالنیز آیری بیر شئیی آیری یئرده قاریشدیراللار.
صاباح، بلکه ده صاباح نیاگارا سوچورومونا گئتمک بارهده دانیشسین. اینجهلیکله. هیجانی اؤزوندن اوزاقلاشدیرمامالیدیر. گرککی یاواش یاواش اله گتیره اونو. تلسمهیه نه سبب وار؟ آمما بو گئجه ایشی وار. بو قاتقاریشیقلیک تمیزلنمک ایستهییر. سونرا دا گرک آتاسینا بیر آز پالتار حاضیرلایا، درسینین تمرینلرینی قورتاریب، دوش توتا. سحر چاغی صبحانهدن سونرا ناهارلارینی باغلاییب اونو ایشه یولا سالمالی، مدرسه یولوندان بیر آز زومهار آلمالیدیر. بیر لیست یازا گرک. آمما صاباح گئجه، بلکه ده شام باشیندا نیاگارا سوچورومی بارهده دانیشسینلار. صاباح.
روت کیرلی پنجرهیه و خیابانین او تایینداکی قونشو ائوینه باخدی. قوطودان نئچه دانا کاغیذی دستمال چیخاردیب، گئددی یئره تؤکولموش سوتو تمیزلسین.
سون
دقت: بو حیکایه اینگیلیس دیلیندن چئوریلیبدیر و قایناقی ایسه اینترنتدیر. آنجاق موللیفینین کیم اولدوغو آیدین دئییل. بونو آیدینلادان هر بیر اوخوجویا اؤنجهدن اؤز ممنونیتیمیزی بیلدیریریک.


text:
`رفح سرحد قاپیسی` نتیجهلر
خبرلر [98]
- تورکیهیه گیرمهیه چالیشان تروریست یاخالاندی
- قیرقیزیستانلا اؤزبکیستان آراسیندا سرحد قونوسوندا اورتاق پروتوکول ایمضالاندی
- قیرقیزیستان، سرحد چاتیشمالاریندا اؤلنلرین ساییسینی آچیقلادی
- قیرقیزیستان: تاجیکیستانین ائیلملری دؤولتلر آراسی چاتیشمایا یول آچابیلر
- قیرقیزیستان ایله تاجیکیستان سرحدینده چاتیشما داوام ائدیر
- آذربایجان-ارمنیستان سرحدینده آغیر چاتیشمالار باشلادی
- آذربایجان-ارمنیستان هیئتلری سرحدین معیینلشدیریلمهسی اوچون توپلاندی
- اردوغان، یونانیستانی سرت بیر شکیلده اویاردی
- قیرقیزیستان-تاجیکیستان سرحدینده چاتیشما
- "ارمنیستان، سرحدده وضعیتی گرگینلشدیرمهیه چالیشیر"
- چاووشاوغلو: ارمنیستان آذربایجانلا باغلی یاخشی نیتلی یاناشمالارا جاواب وئرمهلی
- ارمنیستان اوردوسو آتیشکسی یئنه پوزدو
- قیرغیزیستان - تاجیکیستان سرحدینده تام آتیشکس
- ملی ساوونما باخانی عراق سرحدینده
- آذربایجان-دا حربی هلی کوپتر قضایا اوغرادی
- سرحد گؤزتچیلرینه سلاح قوللانما صلاحیتی
- رفح سرحد قاپیسی آچیلیر
- ایران عراق ایله بوتون سرحد-کئچید منطقه لرینی باغلاییب
- کانادا بوتون اؤلکهلره سرحد قاپیلارینی آچیر
- بایراموو: ایکیلی گؤروشمهلره باشلاماغی تکلیف ائدیریک


text:
سکسن ایللیک ساواش
سکسن ایللیک ساواش (اینگیلیسجه: Eighty Years War) ایسپانیا و قوْنشو اؤلکهسی قوشونو آراسیندا باش وئرن دؤیوش.
قایناقلار[دَییشدیر]
اینگیلیسجه ویکیپدیاسینین ایشلدنلری طرفیندن یارانمیش«Eighty Years War»، مقالهسیندن گؤتورولوبدور.( ۲۸ سپتامبر ۲۰۱۸ تاریخینده یوْخلانیلیبدیر).
قارداش پروژهلرده سکسن ایللیک ساواش گؤره داها آرتیق بیلگیلر تاپابیلرسینیز.
- ساواشلار
- J9U شناسهسیله مقالهلر
- Pages with red-linked authority control categories
- LNB شناسهسیله مقالهلر
- FAST شناسهسیله مقالهلر
- سکسن ایللیک ساواش
- فرانسهنین ساواشلاری
- پورتوقالین ساواشلاری
- ایسپانیانین ساواشلاری
- یئددی بیرلشمیش ایالت جومهوریتینین ساواشلاری
- هابسبورق مونارشیسینین ساواشلاری
- مقدس روم ژرمن ایمپیراتورلوغونون ساواشلاری
- هولندین ساواشلاری


text:
دندانقان دؤیوشو
دندانقان دؤیوشو (اینگیلیسجه: Battle of Dandanaqan) بؤیوک سلجوق دؤولتی و غزنوی لر قوشونو آراسیندا باش وئرن دؤیوش.مرو یئرینده اوز وئرمیشدیر
قایناقلار[دَییشدیر]
- ^ Ann K. S. Lambton (1988). Continuity and Change in Medieval Persia. SUNY Press. pp. 5–. ISBN 978-0-88706-133-2.
اینگیلیسجه ویکیپدیاسینین ایشلدنلری طرفیندن یارانمیش«Battle of Dandanaqan»، مقالهسیندن گؤتورولوبدور.( ۲۸ سپتامبر ۲۰۱۸ تاریخینده یوْخلانیلیبدیر).
قارداش پروژهلرده دندانقان دؤیوشو گؤره داها آرتیق بیلگیلر تاپابیلرسینیز.


text:
اوزون زامانلار اؤنجه، بیر بیرینه تای اولان ار _ آرواد واریمیش. بونلار آواملیقدا، ساده لؤوح لیکده بیر_ بیریندن گئری قالان دئییلدیلر. آنجاق بیرینین گؤردویو ایش او بیریسینین خوشونا گلدیینه گؤره همیشه بیر_ بیری ایله مئهریبان ایدیلر. بیر گون بئله اولور کی، باشقا شئیلر آلماق اوچون پیهده کی اینهیی ساتمالی اولورلار. کیشی اینهیین بوینونا چاتینی سالیب، سورور بازارا. گؤرور کی، بازاردا کئچی ساتیرلار، کئچی خوشونا گلیر. اینهیی کئچی ایله باش _ باشا دهییشیر. کئچینی قاتیر قاباغینا سورور تویوق _ جوجه ساتیلان یئره. اورادا بیر پیپییی قیرمیزی خوروز گؤرور، چوخ خوشونا گلیر. کئچینی وئریب خوروزو آلیر، دوشور یولا. هارادا بیر شئی خوشونا گلیر الیندهکینی وئریب اونو آلیر. ائله بوجور آلیش _ وئریش ائده _ ائده ائوه بیر توربا تورش آلچا ایله قاییدیر.
آرواد کیشینین گلدیینی دویان کیمی سئوینه _ سئوینه کیشینی قارشیلاییر. کیشینین چیینیده کی توربانی یئره قویماقدا اونا کؤمک ائلهییر. توربانی یئره قویا _ قویا دئییر :
– هه، کیشی دئ گؤرهک نهیی ساتیب، نهیی آلدین، نه قدهر قالدی ؟
– کیشی چکینه _ چکینه دئییر:
– آرواد بیلیرسن نه وار ؟ بازارا تزهجه گیرمیشدیم کی، گؤردوم یاخشی بوینوزلو بیر کئچی ساتیرلار، خوشوما گلدی اینهییله باش _ باشا دهییشدیم.
آرواد دئییر: – نه اولار کئچی یاخشی حئیواندیر. لاپ یاخشی ائلهییبسن.
کیشی دئییر: – هله بیر دایان، بو هاراسیدیر. تویوق _ جوجه ساتان یئرین یانیندان کئچنده بیر مخمل توکلو خوروز گؤردوم، خوروز نه خوروز ! کئچینی وئریب خوروزو آلدیم.
– خوروز، لاپ یاخشی، نه عجب سنین یادینا دوشوب بیزیم تویوقلارا ائله بیر دنه خوروز لازیم ایدی، ساغ اول کیشی!
کیشی دئییر: – هله بو هاراسیدیر، بیر دایان، تاخیل ساتیلان یئردن کئچنده آرپا گؤردوم. خوروزو وئریب آرپا آلدیم.
آرواد یئنه سئوینیر: – کیشی، یاخشی ائلهمیسن، عجب ائلهمیسن، بو بویدا حیطیمیز بوش _ بوشونا قالیب. آرپانی سپیب عوضینه نه قدهر تاخیل بیچریک. اؤزوموز ده اون ائلهییب، بیشیریب یئیهریک. تویوق _ جوجهیهده وئرهریک.
کیشی دئییر: – آرواد هله دایان، آرپانی دا بیر توربا تورش آلچا ایله دهییشدیم. بودور گتیرمیشم.
آرواد سئوینجله دئییر: – نئجه، تورش آلچا ؟ من نه واختداندی یئریکلهییرم تورش آلچایا. سن نه آغیللی کیشیایمیشسن. منیم اورهییمدن کئچهنی نئجه یاخشی بیلیبسن، آی سنین قادانی آلیم، آی سنین باشینا دولانیم.
کیشی ده راضی قالیر کی، ائلهدییی بازارلیق آروادینین خوشونا گلیب. حال بو کی، بازاردان تورش آلچا ایله قاییداندا قورخوردوکی، آرواد اونو او کی وار دانلاسین.
آرواد اریله کؤمکلشیب تورش آلچا تورباسینی ان قیمتلی بیر نعمت کیمی ائوه آپاریر. دوز دئییرلر کی، یار یارا تن گلنده سؤزلریده، ائلهدیکلری ده، ایشلری ده بیر _ بیرینه خوش گلیر و اؤزلرینی دونیانین ان خوشبخت آداملاری حئساب ائدیرلر.
- سس: کبری میرحسینی 00:00
اوزون زامانلار اؤنجه، بیر بیرینه تای اولان ار _ آرواد واریمیش. بونلار آواملیقدا، ساده لؤوح لیکده بیر_ بیریندن گئری قالان دئییلدیلر. آنجاق بیرینین گؤردویو ایش او بیریسینین خوشونا گلدیینه گؤره همیشه بیر_ بیری ایله مئهریبان ایدیلر. بیر گون بئله اولور کی، باشقا شئیلر آلماق اوچون پیهده کی اینهیی ساتمالی اولورلار. کیشی اینهیین بوینونا چاتینی سالیب، سورور بازارا. گؤرور کی، بازاردا کئچی ساتیرلار، کئچی خوشونا گلیر. اینهیی کئچی ایله باش _ باشا دهییشیر. کئچینی قاتیر قاباغینا سورور تویوق _ جوجه ساتیلان یئره. اورادا بیر پیپییی قیرمیزی خوروز گؤرور، چوخ خوشونا گلیر. کئچینی وئریب خوروزو آلیر، دوشور یولا. هارادا بیر شئی خوشونا گلیر الیندهکینی وئریب اونو آلیر. ائله بوجور آلیش _ وئریش ائده _ ائده ائوه بیر توربا تورش آلچا ایله قاییدیر.
یک پاسخ
-
سسیزه قوت اوره ینیزه ساغلیق، عزیز خانیم میر حسینی چوخ گوزل سسله ندیریب سیز


text:
مختار ثقفی نین حبس اولونماقی
گونش اوفوقده یوکسلدیکده زیاد اوغلونون قاپیسی آچیلیب جماعتین ایچری گیرمه سینه اذن وئریلدی. مختار ثقفی ده جماعتله ایچری گیردی. زیاد اوغلو، «عقیل اوغلونا کؤمک ائتمگه می کوفه یه گلمیشدین؟» دئیه سوردو.
مختار «بئله ائتمه دیم» دئدی ، «گلدیم سحره کیمی حریث اوغلونون بایراغی آلتيندا قالدیم.» حریث اوغلو دئدی: او دوز دئيير آللاه سنه کؤمک اولسون.
زیاد اوغلو مختارين اوزینه بیر آغاز ووروب گؤزونو یارالادى. سونرا دئدی: سنین جزان بودور. آللاها آند اولسون اگر حریث اوغلو سؤزونو تأیید ائتمزسه ایدی بوینونو ووراجاقیديم. بونو دوستاغا سالین او ایسه امام حسین (ع) شهيد اولانا کیمی دوستاقدا قالدى.
کسیلن باشلار یزیده گؤندریلدی
زیاد اوغلو جناب مسلیمین و هانی نین باشلارینی هانی بن ابی حية الوادعی و زبیر بن اروح تمیمی ایله معاویه اوغلو یزیده هدیه گؤندردی. او اؤز کاتبی عمرو بن نافعی ایسته ییب یزیده بو مضموندا بیر مکتوب یازدی :
سونرا آللاها چوخ شکر کی ، امیرین حقين آلیب دوشمنین شرینی رفع ائتدی. مؤمنلرين امیرینه خبر وئریرم : عقيل او غلو کوفه ده هانینین ائوینه سیغیندی من ایسه اونلارا گؤز قویوب ، آرالارینا جاسوس گوندردیم.
نهایت اونلاری ائودن چیخاریب بویونلارینی ووردوردوم. ایندی ده باشلارینی هانی بن حبه و زبیر بن اروح ایله سنه گؤنده ریرم قيد ائدیرم کی ، بو ایکی نفر سؤز ائشیدن ، باشی آشاغی و نصیحت اهلی دیرلر.
امیر ایسته ییرسه بونلاردان سورابیلر. تأکید ائدیرم کی بو ایکی آدام بیلیک صاحبی دوز دانیشان و آنلاقليدير، و اورکلرینده آللاه قورخوسو واردیر . والسلام ….
باشلار گليب يزيده چاتديقدا ، مکتوبو اوخویوب زیاد اوغلونا بو مضموندا بیر جاواب یازدی:
سونرا ، دوغروداندا من ایسته دیگیم کیمی دایانمیشسان. قدرتلی بیر آدامین ایشینی گؤرموشسن. شجاعتلی بیر یوروش ائدیب شری باشیميزدان و از کئچيرتدين. سنین حاققينداکی رأییمی عملينله تأييد ائتمیش سن، گوندردیگین ائلچیلری چاغیریب گیزلی سؤزلر سوردوم. دئدیگین کیمی عقل و فیکر صاحبیدیرلر.
بو سؤزلری سنه تاپشیرماق ایستردیم: علی اوغلو حسینین عراقا دوغرو يوللانماغینین خبرینی ائشیتمیشم. يوللاردا قاراوول قویون. ظنين اولدوغون آدامی و اتهام ائدیلن هر بیر کیمسه نی یاخالاييب حبسه آل.
سنی اؤلدورمک ايسته مه ینی اؤلدورمه. باش وئرن هر بیر حادثه نی منه یاز. والسلام علیک و رحمة الله
قيد ائديریک کی ، جناب مسلم چرشنبه آخشامی گونو هجرتین آلتمیشینجی ایلینده ذیحجه آینین سگگیزینده کوفه ده قيام ائتدی. حضرت امام حسین علیه السلام ایسه عینی گونده یعنی ترویه گونو مکه دن چیخدی.
قایناق : کربلا ماجراسی ، روایت : ابو مخنف لوط بن یحیاداندیر ، نشر ائدن : اسلامی تبلیغات تشکیلاتی ، تدقیقاتچی : شیخ محمد هادی یوسفی ، چئویرن : شیخ عباس امامی کرکوکلو ، دیجیتال یاییمجیلیک : ائل اوبا


text:
بیر باهار گونو, بیر چیچکلی آغاجین آلتـیندا, لاله پارکـیندا, بیر کیشی کی کوتونون سول قولتوغونون جیبینه قویموشدور, نیمکتین اوستونده, بیر کیشی ایله کی نظره گلیردی تازا بازنشسته اولوب دانـیشـیردی:
– دوز بویورورسوز, اقتصادی سیخینتیلار همیشه باعث اولوب آدام بعضی شئیلری زیندگانلیقدا حذف ائلهسین. آدام ائلهیه بیلمز ات, چؤرهک و یاغ آلمایا, آمما ائلهیه بیلر مثلن کیتابی اؤز برنامهسیندن حذف ائلهیه. آدام خورک یـئمهسه اؤلر, آمما اگر کیتاب اوخوماسا, اونا هئچ بیر شئی اولماز، تازا مومکوندور ترقّیده ائلهیه, خلاصه لازیم اولمایان شئیلرین حذفی آداما ضرر وورماز.
منیم بئش قـیزیم وار. دورد اوغلان هاواسینا دونـیایا گلیبلر. بئشایل بوندان قاباق, اوّلکی قـیزیمی گرهگ اره وئرهیدیم. آمما جئهیز آلماغا پولوم یوخ ایدی. نه پساندازی واریدی, نه ساتماق اوچون بیر درده دیهن شئی. وام آلماغا دا ایمکانـیم یوخ ایدی. بیر گون بو پارکدا اوتورموشدوم روزنامه اوخویوردوم. گؤردوم بیر مناقصه آگهیسینده یازیبلار: «بؤیرهک آلـیریق».
اؤزومله فیکیرلشدیم کی، دونـیادا چوخلاری بیر بؤیرهکله زیندگانلـیق ائدیرلر. نییه بو آللاه وئرگیسی سرمایهدن استفاده ائلهمهییم.
بؤیرهکلریمین بیرینی ساتدیم, اولکی قـیزیمی ار ائوینه گؤندهردیم. بیر ایلدن سونرا ایکینجی قـیزیم ارلیک اولموشدور. یـئنه هامان پولسوزلوقایدی و هامان چتینلیکلر. منیم آبیریم واریدی, ائلهیه بیلمز ایدیم ایکینجی قـیزیمی جئهیزسیز ار ائوینه گوندهرم. یـئنه بیر گون بو نیمکتین اوستونده اوتوردوم و بدنین آیری یـئرلرینه فیکیرلشدیم. البته او یـئرلرهکی جوت ایدی. مثلن گؤزلریمه. اؤزومله دئدیم ایکی گؤزو نئیلهییرم. مگر گؤرمهلی شئی ده وار؟ نییه بو قات- قاریشـیق دونـیانـی ایکی برابر گؤروم و ایکی برابر عذاب چکیم. هر نه روزنامهلرین آگهیسینه باخدیم, گؤردوم گؤز آلان یوخدور. اؤزوم بیر آگهی وئردیم، روزنامهلرین بیرینده چاپ ائلهدیلر. بیر گوندن سونرا موشتری تاپیلدی، ایکینجی قـیزیم دا اره گئتدی. ایندی گؤزلریمین بیری شوشهدندیر.
بیر ایلدن سونرا اوچونجو قـیزیمین نووبتی ایدی. هامی قاپیلار اوزومه باغلی ایدی. بیلمیردیم نئیلهیم. آز قالـیردی باغریم چارتلایا. قولاقلاریما فیکیرلشدیم. دئدیم اونلارین بیرین ساتارام, آمما کیم قولاق آلاجاق ایدی؟ چوخ مایوس پارکدا اوتورموشدوم, روزنامهنی ورقلهییردیم، گؤردوم آگهی صحیفهسینده یازیبلار: «بدنین هر یـئرین آلـیریق» ائلهبیل دونـیانـی منه وئرمیشدیلر. تئلفون ووردوم سوروشدوم قولاق دا آلـیرسیز؟
دئدیلر: بیر نفر اونلارین موسسهسینه موراجیعه ائلهییب، دئییر کی، قولاقلارینـین بیرین بیر داوادا الدن وئریب, ایندی ائلهیه بیلمیر قولاقسیز کیتاب اوخویا. سوروشدوم قولاغـین نه ربطی وار کیتاب اوخوماغا؟ دئدیلر: موشتری قولاغـی بوندان اؤتورو ایستهییر کی عئینکینین دستهسین قویا اونون اوستونه. تئز معامله باشا چاتدی. اوچونجو قـیزیم دا ار ائوینه گئتدی. ایندی توکلریمی اوزاتمیشام، توکموشم باشـیمین اویان- بویانـینا, بیلینمیر بیر قولاغـیم یوخدور.
بیر ایلدن سونرا دؤردونجو قـیزیمین نووبتی ایدی. اومیدیمی لاپ الدن وئرمیشیدیم. آمما دوز هامان وقت هامان موسسهدن منله تماس توتدولار کی، فوری بیر سول اله احتیاجلاری وار. سئوینجک اولدوم. داهی سوروشمادیم نه اوچون ایستهییرلر. تئز گئتدیم بیمارستانا, سول الیمی وئردیم، اونون پولو ایله دوردونجو قـیزی دا اره وئردیم. یاخچی ال ایدی. بیر بارماغـی سینمیشدی، آمما یاخچی ایشلهییردی. او تاریخدن بویانا اوزویومو ساغ الیمین بارماغـینا تاخمیشام و ایندی موشتری منیم الیمله نه ایشلر گورور- آللاه بیلیر.
بیر ایلدن سونرا گرک آخیر قـیزیمی اره وئرهیدیم. یـئنه هامان پولسوزلوق ایدی و هامان گرفتارچیلـیق. گلدیم بوردا بو گؤلون قـیراغـیندا اوتوردوم و بدنیمین آیری یـئرلرینه فیکیرلشدیم. آیاغـی ساتماق اولماز ایدی. ماشـین آیناسیز و قاپیسیز یولا گئده بیلر، آمما تکرسیز یوخ. بورنومو دا اولمازدی ساتام, اوندا قیافهمی الدن وئرهردیم. دیلیمی ده آلمیردیلار, دئییردیلر چوخ ایتیدیر. بیر دیله احتیاجلاری وار ایدی کی، یالاندان تعریف ائلهسین. بیلمیرسیز نه موکافات ایله آخیر قیزیمی اره وئردیم. او گئتدی ائو- ائشیگینین باشـینا.
آمما ایندی من اؤزوم ائودن آوارا اولموشام. آروادیم منی ائوه یول وئرمیر و دئییر من داهی نه اومیدله سن ایله یاشایـیم.


text:
اویان نیوز: شاهمات(شطرنج) اوزره دونیا چئمپیونو ماقنوس کارلسئن دونیانین ان وارلی آداملاریندان بیری، مشهور بیل گیتسی مات ائدیب.
آنس پرس روسیه مطبوعاتینا ایستینادن خبر وئریر کی، “مایکروسافت” شیرکتینین قوروجوسو دونیا چئمپیونونا جمعی ۱۲ ثانیه موقاویمت گؤستره بیلیب.
ایسکاندیناویادا بیر تئلئ کانالدا ائفیره گئدن توک-شودا اوز-اوزه گلن مشهورلار شاهمات اویناییب. کارلسئن قارا فیقورلارلا اویناییب. دونیا چئمپیونونا ۳۰ ثانیه،چیلیاردئره ایسه ۲ دقیقه واخت وئریلیب. نوروژلی شاهماتچینین تلهسینه دوشن بیل گیتس ۱۲ ثانیه یه مات اولوب.
قئید ائدک کی، سون اولاراق ماقنوس کارلسئن “فیسبوک” قوروجوسو مارک زوکئربئرق ایله شاهمات اوینامیشدی.
قایناق: آنس پرئسس
- آنا صفحه
- سیاسی
- ایقتصادی
- اینسان حاقلاری
- اوچونجو صحیفه
- مقاله لر
- اینجه صنعت و مدنییت
- قادین
- ایدمان
- اؤزل یازیلار
- شهرلر
- دیگر موضولار
- تورک دونیاسی
- اورتادوغو


text:
یوسف آزمون تۆرک دیلینه ادن حیذماتلاری سبأپلی أردۇغان دان بایراق آلدی.
تۆرکمن- تۆرک دیلی پوداغیندا تانالیان دکتر یوسف آزمون تۆرک دیلینه قۇشان قۇشانتلاری اۆچین بو بایراغا میناسیپ گؤرۆلدی.
تۆرکیأنینگ جمهورباشلیغی رجب طیب أردۇغان، تۆرک دیلینه ادن حیذماتلاری اۆچین ۱۲ تۆرکۇلوگ عالیم یوسف آزمونا بایراق بردی.
۸- نجی حالقارا تۆرک دیلی قورولتاییندا چیقیش ادن أردۇغان “دیلینی ییتیرن بیر حالقینگ بیلهکی موقاددس زاتلارینی ساقلاماغی اؤرأن قیندیر. حاتدا مۆمکین دألدیر. مدنیتلره ادیلن هۆجۆملر و باسیشلار ایلکی بیلن دیله ادیلن هۆجۆملر بیلن باشلایار. بیر میللتینگ دیلی اِلیندن آلینسا شۇل میللت دیزا چؤکِر ” دیدی.


text:
پاریس آنلاشماسی
پاریس آنلاشماسی (اینگیلیسجه: Paris Agreement؛ فرانسهجه: Accord de Paris) بعضاً پاریس ایقلیم آنلاشماسی آدی ایله ده تانینان، 2015-جی ایلده ایمضالانان و 2016-جی ایلدن ایجرایا باشلایان ایقلیم دییشیکلیگی اوزره میلتلر آراسی بیر آنلاشمادیر. بو آنلاشما ایقلیم دییشیکلیگینی آزالتما، بو دییشیکلیکلره اویغونلاشما و باشقا ایلگیلی قوْنولاری ایچَرمکدهدیر.
2021-جی ایلین نوْوامبر آیینا قدر، بیرلشمیش میلتلر ایقلیم دییشیکلیگی چرچیوه سؤزلشمهسی (UNFCCC) عۆضولرینین 193-ۆ بو آنلاشمانی قبول ائدیب و آنلاشمانین طرفلری اوْلاراق تانینیرلار. ایران، اریتره، لیبی و یمن آنلاشمانی تصویب ائتمهین UNFCCC-نین تکجه عۆضولری دیرلر. آمریکا 2020-جی ایلده آنلاشمادان گئری چکیلدی، آنجاق 2021-ده یئنیدن آنلاشمایا قوشولدو.
پاریس آنلاشماسینین اوزون مۆدتلی آماجی، دۆنیا میقیاسیندا اوْرتالاما دما آرتیریلماسینی، صنایع اؤنجهسی سَویّهدن ۲ °C (۳٫۶ °F) آرتیریلمادان داها چوْخ آشاغیدا ساخلاماق و حتی بو آرتیریلمانی ۱٫۵ °C (۲٫۷ °F)-نه محدودلاشدیرماقدیر. گۆلخانا قازلارینین یاییلماسی ایسه ان قیسا زاماندا آزالیب و 21-جی یۆزایللیگین یاریسینا کیمی، خالیص صیفره چاتمالیدیر.[۳]
قایناقلاردَییشدیر
- ^ ۱٫۰ ۱٫۱ ۱٫۲ Paris Agreement. United Nations Treaty Collection.
- ^ Paris Climate Agreement Becomes International Law. ABC News.
- ^ UNFCCC. The Paris Agreement.


text:
لیبی نبیت اؤنۆمینی یوُقارلاتدی
لیبی نبیت اؤنۆمینی گۆنده 1 میلیون 200 مۆنگ چِلِگه یتیردی
لیبی نینگ میللی نبیت شرکتی یوردونگ گۆنلۆک نبیت اؤنۆمینی 1 میلیون 200 مۆنگ چِلِگینگ اۆستۆنه چیقاراندیغینی بیلدیری.
لیبی ده دارتغینلیق سبأپلی نبیت اؤنۆمی گۆنلۆک 100 مۆنگ بیلن 200 مۆنگ چلگینگ آراسیندا آشاقلاپدی.
16-نجی ایول دا بوُلسا نبیت اؤنۆم یرلریندأکی دارتغینلیغینگ قوتاراندیغی بیلدیریلیپدی.
عاداتی یاغدایدا گۆنده 1.4 میلیون چلک نبیت اؤندۆریأن لیبی 2025-نجی ییلا چنلی اؤنۆمینی 1.6 میلیون چلگه یتیرمه ک ایسله یأر.
دِگیشلی حابارلار
روسیا حیتایا یانگاداندان طبیغی گاز ایبرمأگه دوُوام ادیأر
گازپروم شرکتی، یانگاداندان حیتایا طبیغی گاز ایبرمأگه دوُوام ادیأندیگینی بیلدیردی
آگوست آییندا تۆرکیأنینگ داشاساتوو موقداری 21 میلیارد 337 میلیون دلار بوُلدی
آلمانیا تۆرکیه دن 1 میلیارد 664 میلیون دلار اؤنۆم ساتین آلدی
تۆرک هوُوا یوُللاری اوروپانینگ اینگ قوُوی هوُوایوُلی شرکتی سایلاندی
اشپیگل تۆرک هوُوا یوُللارینی اؤودی، لوفت هانزا شرکتینی تانقیت اتدی


text:
ژان لو رون دالامبر
ژان لو رون دالامبر (اینگیلیسجه: Jean le Rond d'Alembert) فرانسهلی بیلیم اینسانی. ۱۶ نوْوامبر ۱۷۱۷ تاریخینده دۆنیایا گؤز آچیب. ۶۵ ایل عومر ائلهییب و ۲۹ اوکتوبر ۱۷۸۳ میلادی تاریخینده وفات ائدیب. ژان لو رون دالامبر پاریس بیلیمیوردودا درس اوْخویوب.
قایناقلار[دَییشدیر]
اینگیلیسجه ویکیپدیاسینین ایشلدنلری طرفیندن یارانمیش«Jean le Rond d'Alembert»، مقالهسیندن گؤتورولوبدور.( ۷ سپتامبر ۲۰۱۷ تاریخینده یوْخلانیلیبدیر).
قارداش پروژهلرده ژان لو رون دالامبر گؤره داها آرتیق بیلگیلر تاپابیلرسینیز.


text:
سن منیم کیمی سن …
کریم گول اندام
هردن باخیشلارین یول چکهجکدیر،
منیم باخیشلاریم یول چکن کیمی.
حسرت اورهیینده درد اکهجکدیر،
منیم اورهییمده درد اکن کیمی،
سن منیم کیمیسن، من ده، سن کیمی.
بیر زامان سئوینجین دریاسینداسان،
بیر زامان غملرین اورتاسینداسان،
رؤیالار، آرزیلار دونیاسینداسان،
گؤیرمک حسرتی چکن دن کیمی،
سن منیم کیمیسن، من ده، سن کیمی.
من اورهک سیرریمی سؤیلدیم سؤزله،
سن منه سئوگینی آندیردین گؤزله،
من سنی اؤزلرم، سن منی اؤزله،
هر ایکیمیز بیر روح، بیر بدن کیمی،
سن منیم کیمیسن، من ده، سن کیمی.
غریب بیر قوش اولدوم وطندن آیری،
دوشدوم گولدن اوزاق، چمندن آیری،
آیلاردیر دوشهلی سن مندن آیری،
دالغین خیاللارا دالدین من کیمی،
سن منیم کیمیسن، من ده، سن کیمی.
داریخما، بیر زامان گؤروشهجهییک،
گؤروشوب، باریشیب، اؤپوشهجهییک،
بیر بیره قاریشیب سئویشهجهییک،
ایکییه بؤلونموش بیر وطن کیمی،
سن منیم کیمیسن، من ده، سن کیمی.


text:
غضبلی اینک
غضبلی اینک (اینگیلیسجه: Raging Bull, تورکیه تورکجهسی: Kızgın Boğa, فارسجا: گاو خشمگین) آمریکا بیرلشمیش ایالتلرینده اینگیلیس دیلینده دۇزلمیش فیلم. ۱۹۸۰ میلادی ایلینده ۸ بؤلومده اوسکارا نامیزد اوْلموش و ۲ جایزهیه لایق گؤرولموشدور.
قایناقلار[دَییشدیر]
- ^ Raging Bull. British Board of Film Classification. یوْخلانیلیبJuly 29, 2013.
- ^ Raging Bull (1980) – Financial Information. یوْخلانیلیبDecember 21, 2014.
قارداش پروژهلرده غضبلی اینک گؤره داها آرتیق بیلگیلر تاپابیلرسینیز.
- فیلملر ۱۹۸۰ (میلادی)
- English-language films
- ۱۹۸۰-جی ایل فیلملری
- آمریکادا دوزلمیش آغ-قارا فیلملر
- آمریکا فیلملری
- اینگیلیسجه فیلملر
- مارتین ایسکورسیزینین فیلملری
- نیویورک حاقیندا فیلملر
- 1941 میلادی ایلیده گئچن فیلملر
- 1943 میلادی ایلیده گئچن فیلملر
- 1944 میلادی ایلیده گئچن فیلملر
- 1945 میلادی ایلیده گئچن فیلملر
- 1946 میلادی ایلیده گئچن فیلملر
- 1947 میلادی ایلیده گئچن فیلملر
- 1949 میلادی ایلیده گئچن فیلملر
- 1950 میلادی ایلیده گئچن فیلملر
- 1951 میلادی ایلیده گئچن فیلملر
- 1956 میلادی ایلیده گئچن فیلملر
- 1957 میلادی ایلیده گئچن فیلملر
- 1958 میلادی ایلیده گئچن فیلملر
- 1964 میلادی ایلیده گئچن فیلملر
- آمریکانین آرشیو فیلملری


text:
آچ داها، آچ بو آتوشکانی کی من
سارسیلیب سینسیمیشم دای بو داریسقال گئجهدن!
چوخدو، چوخداندی خوروز بانلاماسی قونشو ائویندن یاییلیب،
بو آجی، بو قارا دینمز گئجه آه
سیخاراق قلبیمی لنگیتمهدهدیر.
چوخدو، چوخداندی کی من بو قارا ضولمت گئجهده
سوساراق، پنجره آردیندا آییق،
یوللاری گؤزلهیرک
اولموشام گؤزله قولاق:
آستا- آستا یاییلان ماهنیلاریلا سرخوش،
اودلانیب نور ساچان اولدوزلارا اولموش وورغون،
دان یئریندن آسیلان، رنگی سولان پردهیه حئیران.
آچ گؤروم، آچ بو آتوشکانی کی صوبح
بو قارا پردهنین آردیندا ایشیق ساچمادادیر.
سحرین قانلی دؤشوندن دویولور خوروزون بانلاماسی،
گوزگومون مات اوزهریندن سیلینیر غم غوباری
اؤپمهسیله گونشین قور سپیلیر گؤزلریمه،
گولمهسیله گونوزون رنگ قاتیلیر گؤز یاشیما…